नुकसान की भरपाई कम उत्पादन से नहीं हो पाई। कुल्लू, खराहल, भुंतर, गड़सा, महराजा घाटी, लगघाटी और बंजार घाटी आदि में पल्म की फसल तैयार हो गई है। स्थानीय मंडियों में पल्म के थोक भाव 35 से 55 रुपये पहुंच चुके हैं। पिछले साल की अपेक्षा इस साल पल्म की पैदावार 80 प्रतिशत कम है। सेऊबाग के बागवान देव राज नेगी, थरमान के बागवान रोशन, नेऊली के बागवान गुलबदन महंत, घराकड़ के चमन ठाकुर, पुईद के युवराज, त्रिशड़ी के अरुण ठाकुर ने कहा कि कुल्लू के विभिन्न क्षेत्रों में पल्म तैयार हो चुका है। इस बार बगीचों में सैकड़ों और हजारों की तादाद में डिब्बे नहीं निकल रहे। जहां सैकड़ों डब्बे निकलते थे वहां उत्पादन दहाई के आंकड़ों तक सिमट कर रह गया।